Nakon uočene tehničke pogreške u **Odluci o izradi** **Urbanističkog plana uređenja turističke zone Rakotina te s tim u vezi Izmjena i dopuna (IX.) Prostornog plana uređenja Općine Šolta**, objavljene u "Službenom glasniku Općine Šolta" broj 23/2023 od 27.12.2023. , temeljem članka 45. Poslovnika o radu Općinskog vijeća Općine Šolta ("Službeni glasnik Općine Šolta", broj 7/2021 i 5/2022) Općinsko vijeće Općine Šolta na svojoj 38. sjednici održanoj \_\_\_\_\_\_\_\_\_\_ donosi slijedeći

**Odluku o ispravci**

**tehničke pogreške u Odluci o izradi Urbanističkog plana uređenja turističke zone Rakotina
te s tim u vezi Izmjena i dopuna (IX.) Prostornog plana uređenja Općine Šolta**

U zajedničkoj Odluci o izradi Urbanističkog plana uređenja turističke zone Rakotina te s tim u vezi Izmjena i dopuna (IX.) Prostornog plana uređenja Općine Šolta ispravlja se tehnička pogreška na način da u članku 14. umjesto riječi "osmoga" treba stajati riječ "prvoga".

**Ispravljeni tekst glasi:**

"Članak 14.

Ova Odluka stupa na snagu prvoga dana od dana objave u "Službenom glasniku Općine Šolta".

KLASA:350-01/23-01/14

URBROJ:2181-49-01-24-

Grohote, 2024..

**PREDSJEDNIK OPĆINSKOG VIJEĆA**

Teo Tomić, dipl. iur., v.r.

**OBRAZLOŽENJE**

**prijedloga ispravka tehničke pogreške u zajedničkoj Odluci o izradi Urbanističkog plana uređenja turističke zone Rakotina te s tim u vezi Izmjena i dopuna (IX.) Prostornog plana uređenja Općine Šolta**

Na temelju članaka 86., 89., 109. i 113. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23) i članka 28. Statuta Općine Šolta („Službeni glasnik Općine Šolta“, broj 6/21), te po prethodno pribavljenom mišljenju Upravnog odjela za zaštitu okoliša, komunalne poslove, infrastrukturu i investicije Splitsko-dalmatinske županije (KLASA: 351-02/23-0004/0156, URBROJ: 2181/1-10/14-23-0002 od 13. prosinca 2023. godine), Općinsko vijeće Općine Šolta na 36.sjednici održanoj 27. prosinca 2023. godine donijelo je zajedničku Odluku o izradi Urbanističkog plana uređenja turističke zone Rakotina te s tim u vezi Izmjena i dopuna (IX.) Prostornog plana uređenja Općine Šolta - u nastavku: Odluka o izradi.

Predmetna Odluka o izradi objavljena je u "Službenom glasniku Općine Šolta", broj 23/2023 od 27.12.2023. Člankom 14. Odluke o izradi određeno je da predmetna odluka stupa na snagu osmoga dana od dana objave u "Službenom glasniku Općine Šolta". Člankom 45. Poslovnika o radu Općinskog vijeća Općine Šolta ("Službeni glasnik Općine Šolta", broj 7/2021 i 5/2022) određeno da opći akt može stupiti na snagu dan nakon dana objave u službenom glasniku, uz obrazloženje opravdanosti ranijeg stupanja na snagu.

Na temelju st. 3 čl. 59. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23), predlagatelj akta je dao obrazloženje da je nakon 31. prosinca 2023. potrebno provoditi postupke na temelju novog Pravilnika o izradi prostornih planova ("Narodne novine", broj 152/2023) kojim se na nov način propisuje pojmovnik prostornog uređenja, sadržaj namjena, način propisivanja uvjeta provedbe zahvata u prostoru, sadržaj prostornih planova, prostorni pokazatelji, prostorni standardi, mjerila kartografskih prikaza prostornih planova, standard elaborata prostornih planova i elektronički standard prostornih planova.

S obzirom na gore navedeno, te na to da je člankom 2. Odluke o izradi navedeno da je pravna osnova za izradu i donošenje Izmjena i dopuna prostornih planova Pravilnik o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine" broj 106/98, 39/04, 45/04 - ispravak, 163/04 i 135/10), u članku 14. Odluke o izradi trebalo je kao dan stupanja na snagu akta odrediti najkasnije 31. prosinca 2023, kako bi postupak započeo u skladu sa zakonskim odredbama.

Sukladno navedenom, Općinskom vijeću dostavlja se Prijedlog Odluke o ispravci tehničke pogreške u zajedničkoj Odluci o izradi Urbanističkog plana uređenja turističke zone Rakotina te s tim u vezi Izmjena i dopuna (IX.) Prostornog plana uređenja Općine Šolta na razmatranje i donošenje.